Акрамя таго, арганізатары прапанавалі маладым настаўнікам мерапрыемствы ў вольны час: экскурсіі “Шляхамі беларускіх мястэчак”, наведванне гродзенскіх музеяў, работу ў творчых майстэрнях, прагулку па сцяжынцы здароўя з элементамі скандынаўскай хады. Дарэчы, абавязковую ранішнюю зарадку праводзіў фіналіст конкурсу “Настаўнік года Рэспублікі Беларусь — 2017” намеснік дырэктара па вучэбнай рабоце сярэдняй школы № 11 Гродна Сяргей Сяргеевіч Паграбнёў.